Jess, mind valiti täna aasta tegijaks! Ausõna!!! No  täpsemalt küll otsustas meie asutuse rahvas rahvahääletuse tulemusena, et meie laulukoori pääsemine üldlaulupeole oli väärt asutuse Aasta 2009. tegu tiitlit. No ja ma ju ka ikka olin selles pisike osaline, seega olen ju aasta tegija:) Pisike küll, aga siiski… See oli tänasel asutuse talveseminaril parim ja suurim üllatus. Seminar ise oli muidu üsna asjalik, siuke harju keskmine, igale midagi. Suurim mure oli meie laulukooriga seminaril esinemine, nagu meil tavaks saanud. Esinemine läks igati kenasti ja  pärast sain tagasisidet, et meie areng on võrreldes eelmise aastaga igati märgatav olnud. Meie koorile aga anti siis lisaks suurimale tiitlile ka pisike rahaline auhind ja peadirektor õnnitles ja kallistas kõik kooriliikmed ühekaupa läbi. Niiiiiiiiiiii tore tunne oli, et meid on märgatud! Samas pani see tiitel mind ka natuke imestama just seetõttu, et kui ühe riigiasutuse aasta tegu on laulukoor, siis mille paganaga sisulisega kogu see ametnikkond aasta otsa tegeles, et laulupeole kui mitte-põhitegevusele  midagi samaväärset tööalast kõrvale polnud panna…